हिमालय
हिमालय संस्कृत के दो शब्दों - हिम तथा आलय से मिल कर बना है, जिसका शब्दार्थ बर्फ का घर होता है। यह ध्रुवीय क्षेत्रों के बाद पृथ्वी पर सबसे बड़ा हिमआवरण वाला क्षेत्र है। हिमालय और विश्व की सबसे ऊंची चोटी माउंट एवरेस्ट को भी कई नामों से जाना जाता है। नेपाल में इसे सगरमाथा (आकाश या स्वर्ग का भाल), संस्कृत में देवगिरी और तिब्बती में चोमोलुंगमा (पर्वतों की रानी) कहते हैं। हिमालय पर्वत की एक चोटी का नाम 'बन्दरपुंछ' है। यह चोटी उत्तराखंड के उत्तरकाशी ज़िले में स्थित है। इसकी ऊँचाई 13,731 फुट है। इसे सुमेरु भी कहते हैं।
नेमजुंग
नेमजंग ( हिमलुंग हिमाल) नेपाल के हिमालय का एक पर्वत है। यह नेपाल की राजधानी काठमांडू के उत्तर-पश्चिम में लगभग 150 किलोमीटर (93 मील) और आठ-हज़ारी मनासलू के उत्तर-पश्चिम में लगभग 25 किलोमीटर दूर स्थित है, । इसके शिखर की ऊँचाई 7,140 मीटर (23,425 फीट) है। नेमजंग को पहली बार 27 अक्टूबर, 1983 को नेपाल और जापान के संयुक्त अभियान और जुनजी कुरोताकी के नेतृत्व वाले हिरोसाकी विश्वविद्यालय अल्पाइन क्लब द्वारा पूर्वी रिज के माध्यम से चढ़ा गया था। इससे पिछला अभियान 1963 में हिशाचिका ज़ेंगाउ के नेतृत्व में डेन डेन क्यूशू अल्पाइन क्लब जापान द्वारा किए गए थे; 1994 में एक ब्रिटिश अभियान द्वारा; और 2009 में एक फ्रांसीसी टीम द्वारा। 30 अक्टूबर, 2009 को पर्वतारोही ओसामु तानबे के नेतृत्व में एक जापानी टीम ने नेमजंग को एक नये पथ से शिखर तक पहुंचने में सफलता प्राप्त की जो कि पश्चिमी रिज के माध्यम से पहली बार किया गया था।